|  |
| --- |
| **Mødedato:** 28. november 2019 kl. 9.00-10.00  **Mødested:** Jørgens kontor, INCUBA, Bygning 2, Palle Juul-Jensens Boulevard 82  **Mødeemne:** Møde i LAMU  Deltagere: Jørgen Frøkiær, Jens Christian Hedemann Sørensen, Annette Jørgensen, Per Højgaard Christensen, Beatrice Tscherning-Olesen, Maja Cosedis Strand, Tina Bach Aaen (referent) |

|  |
| --- |
| Dagsorden |

1. **Godkendelse af dagsorden**Dagsorden blev godkendt.
2. **Status på medlemmer i arbejdsmiljøgrupperne**  
   Ved valget i 2018 blev ikke alle pladser i grupperne besat og der har derfor været udskrevet valg i gruppe 1, 2 og 3. Der er valgt 2 arbejdsmiljørepræsentanter i gruppe 1, Lise Torp Jensen og Ib Tønder Hansen og 1 arbejdsmiljørepræsentant i gruppe 2, Sivagowry Mørk. Valg i gruppe 3 er endnu ikke afsluttet.
3. **Opfølgning på APV** 
   1. Generel opfølgning på APV: Næstformændene for LSU og LAMU samt den daglige arbejdsmiljøleder har gennemgået instituttets handleplaner. Handleplanerne på det fysiske område er opdaterede, mens der er forslag om ændringer til to af de psykiske handleplaner som følge af dekanens beslutning om deltagelse i MUS og udbredelse af stressfolder. Forslag til ændringer vil blive tilsendt institutlederen. LSU og LAMU vil blive orienteret såfremt der sker ændringer. Derudover drøftede LAMU de fakultetsspecifikke spørgsmål om sprog og kultur.
   2. Handleplan for synlighed: FAMU har besluttet ikke at nedsætte en arbejdsgruppe on synlighed af arbejdsmiljøorganisationen. LSU/LAMU havde oprindeligt besluttet at afvente arbejdsgruppen udmelding, men vil nu selv videreføre arbejdet, både digitalt og via temadag.
4. **Årlig arbejdsmiljødrøftelse**  
   Den årlige arbejdsmiljødrøftelse blev drøftet. Fokus på implementering af sikkerhedsblade og fortsat opfølgning på APV2019 blev tilføjet under kommende års fokusområder.  
   Antallet af arbejdsmiljøulykker blev drøftet, da antallet noteret i den årlige arbejdsmiljødrøftelse ikke stemte overens med tallet angivet i arbejdsmiljøstatistikkerne. Den daglige arbejdsmiljøleder har gennemgået arbejdsulykkerne og der har været hhv. 1,4,1,2 arbejdsmiljøulykker i hhv. 1,2,3,4 kvartal. En enkelt arbejdsmiljøulykke er blevet anmeldt, da fraværet er udover 1 dag. 8 arbejdsulykker bibeholdes i den årlige arbejsmiljødrøftelse.
5. **Samarbejdsaftale mellem IKM og AUH**Samarbejdsaftalen mellem IKM og AUH er blevet revideret. Der er små og få ændringer til den oprindelige aftale og formålet med at sikre en god arbejdsplads for alle ansatte er stadig den samme.
6. **Orientering om temadag den 6. december 2019**  
   Der har været mange afbud fra både AL og AMR til temadagen den 6. december. Det er vigtigt at der er opbakning til temadagen både fra ledelse og repræsentanter. Det foreløbige program for dagen blev gennemgået. Det blev besluttet at udsætte temadagen til Governance modellen er færdig i foråret, så den kan præsenteres på temadagen. Ny dato i marts/april vil blive fundet.
7. **Risikovurdering**   
   Der har i løbet af 2019 været afholdt workshops om risikovurdering, som flere fra IKM har deltaget i. Derudover har en arbejdsgruppe talt om hvordan vi får bredt risikovurdering ud.  
   Per tilføjede at Arbejdstilsynet vil have fokus på risikovurdering (og sikkerhedsblade) de kommende år, da arbejdspladsbrugsanvisninger ikke længere er et krav.
8. **Arbejdsmiljøstatistikker**Arbejdsmiljøstatistikkerne er denne gang blevet trukket fra det nye BI-system og har dermed fået et andet format. LAMU drøftede hvor mange arbejdsulykker, der har været i 2019, da tallet i arbejdsmiljøstatistikkerne ikke stemte overens med tallet i udkastet til den årlige arbejdsmiljødrøftelse. Derudover var der ingen bemærkninger til statistikkerne.
9. **Evt.**
   1. Information fra FAMU tilsendes LAMU pr mail fermover.